Document ID: 32001R2057

Komission asetus (EY) N:o 2057/2001,
annettu 19 päivänä lokakuuta 2001,
tiettyjen Sloveniasta peräisin olevien jalostettujen maataloustuotteiden Euroopan yhteisöön suuntautuvaan tuontiin sovellettavien tariffikiintiöiden avaamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93(1), sellaisena kuin se on viimeksi muutettuna asetuksella (EY) N:o 2580/2000(2), ja erityisesti sen 7 artiklan 2 kohdan,
ottaa huomioon Eurooppa-sopimuksen Euroopan yhteisöjen ja niiden Euroopan unionina toimivien jäsenvaltioiden sekä Slovenian tasavallan välisestä assosioinnista(3), ja erityisesti sen pöytäkirjan N:o 3 1 ja 2 artiklan,
sekä katsoo seuraavaa:
(1) Euroopan yhteisöjen ja niiden Euroopan unionina toimivien jäsenvaltioiden sekä Slovenian tasavallan välisestä assosioinnista tehdyn Eurooppa-sopimuksen pöytäkirjaa N:o 3 on täydennetty 6 päivänä syyskuuta 2001 tehdyllä assosiaationeuvoston päätöksellä N:o 5/2001.
(2) Pöytäkirjan N:o 3 liitteen I mukaiset vuosittaiset kiintiöt olisi avattava. Koska vuosittaiset kiintiöt voidaan avata vasta 1 päivänä marraskuuta 2001, niitä on syytä vähentää vuodeksi 2001 kulunutta jaksoa vastaavasti.
(3) Tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetussa komission asetuksessa (ETY) N:o 2454/93(4), sellaisena kuin se on viimeksi muutettuna asetuksella (EY) N:o 993/2001(5), kodifioidaan sellaisten tariffikiintiöiden hallinnointiin liittyvät säännökset, jotka on tarkoitettu käytettäviksi vapaaseen liikkeeseen luovutusta koskevan ilmoituksen vastaanottamispäivän mukaisessa aikajärjestyksessä.
(4) Tässä asetuksessa säädetyt toimenpiteet ovat perustamissopimuksen liitteeseen I kuulumattomien jalostettujen maataloustuotteiden kauppaa koskevia horisontaalisia kysymyksiä käsittelevän hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Avataan vuosittain 1 päivästä tammikuuta 31 päivään joulukuuta tämän asetuksen liitteen mukaiset yhteisön tariffikiintiöt Sloveniasta peräisin oleville tavaroille. Vähennetään mainittujen kiintiöiden määrää vuodeksi 2001 kulunutta jaksoa vastaavasti.
2 artikla
Komissio hallinnoi 1 artiklassa tarkoitettuja yhteisön tariffikiintiöitä asetuksen (ETY) N:o 2454/93 308 a-c artiklan säännösten mukaisesti.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä marraskuuta 2001.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä lokakuuta 2001.

Labels: 3
17
18